

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-60

Ivanić-Grad, \_\_\_\_\_\_\_\_ 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o izmjenama Odluke o gradskim porezima**

**Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **izmjenama Odluke o gradskim porezima Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 20. i 42. Zakona o lokalnim porezima (Narodne novine, broj 115/16, 101/17), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o izmjenama Odluke o gradskim porezima Grada Ivanić-Grada**

Članak 1.

Gradsko vijeće Grada Ivanić-Grada je donijelo Odluku o gradskim porezima Grada Ivanić-Grada (Službeni glasnik Grada Ivanić-Grada, broj 02/17 i 07/17), dalje u tekstu: Odluka.

Članak 2.

Članak 9. Odluke mijenja se i glasi:

„Članak 9.

Porez na kuće za odmor plaća se u visini od 1,59 eura godišnje po jednom četvornom metru korisne površine kuće za odmor.“.

Članak 3.

Članak 17. Odluke mijenja se i glasi:

„Članak 17.

Prema zoni i namjeni korištenja javne površine, porez na korištenje javne površine za zauzimanje prostora javne površine plaća se kako slijedi:

a) za postavu kioska i montažnog objekta privremenog karaktera:

– 4,00 eura/m² u I. zoni – mjesečno

– 2,00 eura/m² u II. zoni – mjesečno

b) za postavu pokretnih radnji (u pravilu na kotačima, za obavljanje uslužne, ugostiteljske, trgovačke, promotivne ili druge djelatnosti)

– do 10 m² – 15,00 eura/m² dnevno

– preko 10,00 m² – 10,00 eura/m² dnevno

c) za postavu uslužnih i zabavnih naprava kao što su prenosivi objekti radi prodaje roba ili pružanja usluga (automat, hladnjak, vaga, peć za pečenje plodina, štandovi, klupe, stolovi, stolice i suncobrani za ugostiteljske terase, cirkuski šatori i prijevozna sredstva s drugom opremom cirkusa, luna parkovi i oprema za ostale zabavne radnje i sl.):

– 2,50 eura/m² u I. zoni – mjesečno

– 1,50 eura/m² u II. zoni – mjesečno

d) za postavu reklama i reklamnih panoa (reklamne ploče, konstrukcije, reklamni uređaji, natpisi, transparenti, oglasni ormarići, reklamni stupovi i sl.)

– 15,00 eura/m² – godišnje

e) otvorena skladišta namijenjena za odlaganje i prodaju građevinskog materijala, drva za ogrjev, automobila, poljoprivrednih strojeva i sl.:

– 4,00 eura/m² u I. zoni – mjesečno

– 2,00 eura/m² u II. zoni – mjesečno

f) blagdanske prigodne i javne manifestacije (popraćeno ugostiteljskom, trgovačkom i zabavnom djelatnošću):

– do 10 m² – 15,00 eura/m² dnevno

– preko 10,00 m² – 10,00 eura/m² dnevno

g) za postavu montažnih objekata privremenog karaktera – tipske garaže:

– 2,00 eura/m² u I. zoni – mjesečno

– 1,00 euro/m² u II. zoni – mjesečno

Članak 4.

Članak 18. Odluke mijenja se i glasi:

„Članak 18.

Od plaćanja poreza na korištenje javnih površina izuzimaju se aktivnosti i manifestacije za humanitarnu, kulturnu, sportsku, prosvjetno-edukativnu djelatnost i zdravstvene usluge.“.

Članak 5.

Članak 20. Odluke mijenja se i glasi:

„Članak 20.

Upravni odjel Grada Ivanić-Grada nadležan za poslove komunalnog redarstva izdaje Rješenje o odobrenju za korištenje javnih površina, te ga prosljeđuje Ispostavi Porezne uprave nadležne za područje Grada Ivanić-Grada.“.

Članak 6.

Ova Odluka stupa na snagu osmoga dana od dana objave u Službenom glasniku Grada Ivanić-Grada, a primjenjuje se od 1. siječnja 2023. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Odluke o gradskim porezima Grada Ivanić-Grada |
| **PRAVNI TEMELJ:** | Na temelju članka 20. i 42. Zakona o lokalnim porezima (Narodne novine, broj 115/16, 101/17), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 20. i 42. Zakona o lokalnim porezima (Narodne novine, broj 115/16, 101/17), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Temeljem odredbe članka 20. Zakona o lokalnim porezima, jedinice lokalne samouprave mogu uvesti sljedeće poreze:

* prirez porezu na dohodak,
* porez na potrošnju,
* porez na kuće za odmor,
* porez na korištenje javnih površina.

Temeljem odredbe članka 42. Zakona o lokalnim porezima, predstavničko tijelo jedinice lokalne samouprave svojom odlukom utvrđuje:

* za potrebe plaćanja prireza porezu na dohodak, visinu stope prireza porezu na dohodak,
* za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza,
* za potrebe plaćanja poreza na kuće za odmor, visinu poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza,
* za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.

Odredbom članka 2. prijedloga Odluke o izmjenama Odluke o gradskim porezima Grada Ivanić-Grada propisuje se visina poreza na kuće za odmor.

Odredbom članka 3. prijedloga Odluke o izmjenama Odluke o gradskim porezima Grada Ivanić-Grada propisuje se visina poreza na korištenje javnih površina, prema zoni i namjeni korištenja javne površine.

Odredbom članka 4. prijedloga Odluke o izmjenama Odluke o gradskim porezima Grada Ivanić-Grada propisuje se izuzimanje od plaćanja poreza na korištenje javnih površina.

Odredbom članka 5. prijedloga Odluke o izmjenama Odluke o gradskim porezima Grada Ivanić-Grada propisuje se porezno tijelo nadležno za utvrđivanje i naplatu poreza na korištenje javnih površina.

S obzirom na to da se odluka predstavničkog tijela jedinice lokalne samouprave o porezima, sukladno odredbi članka 42. stavka 2. Zakona o lokalnim porezima, može mijenjati najkasnije do 15. prosinca tekuće godine s primjenom od 1. siječnja iduće godine, obzirom na uvođenje eura kao službene valute u Republici Hrvatskoj od 1.1.2023. godine, Gradskom vijeću Grada Ivanić-Grada predlaže se usvajanje ove Odluke.