*Bilješke uz financijske izvještaje sastavljene su od strane: BELAK-KECERIN d.o.o., Savska 48, Ivanić Grad*

**DJEČJI VRTIĆ RODA**

**IVANIĆ-GRAD, VULINČEVA 1**

**Bilješke uz financijske izvještaje poduzetnika za razdoblje**

**01.01.2021. do 31.12.2021. godine**

# I. INFORMACIJE O DRUŠTVU

DJEČJI VRTIĆ RODA, IVANIĆ-GRAD (u nastavku: društvo), OIB 07299887895, osnovano je prema zakonima i propisima Republike Hrvatske kao ustanova.

Sjedište Društva: IVANIĆ-GRAD, VULINČEVA 1

Uprava društva: MAJA RODIĆ ŠKONDRO, ravnateljica ustanove

Osnovna djelatnost društva je: Predškolsko obrazovanje

# II. OSNOVE SASTAVLJANJA FINANCIJSKIH IZVJEŠTAJA

Financijski izvještaji Društva sastavljeni su sukladno Hrvatskim standardima financijskog izvještavanja koje je donio Odbor za standarde financijskog izvještavanja na temelju odredbi Zakona o računovodstvu. Na financijske izvještaje u 2021. godini primjenjuju se odredbe važećeg Zakona o računovodstvu te Hrvatskih računovodstvenih standarda. Financijski izvještaji sastavljeni su na osnovi povijesnog troška, a detaljnija određenja dana su uz pojedine pozicije izvještaja.

Financijski izvještaji se prezentiraju istinito i prezentiraju financijski položaj, financijsku uspješnost i novčane tijekove poduzetnika.

Vjerno su predočeni učinci transakcija i drugih poslovnih događaja, a u skladu s kriterijima priznavanja imovine, obveza, kapitala, prihoda i rashoda.

# III. RAČUN DOBITI I GUBITKA

## PRIHODI

***Bilješka br. 1***

Društvo je u poslovnoj godini 2021. ostvarilo ukupne prihode u visini od 883.070 kn.

### Poslovni prihodi *Bilješka br. 2*

Poslovni prihodi sastoje se od prihoda ostvarenih od osnovne djelatnosti.

Poslovni prihodi Društva u 2021. godini od Grada Ivanić-Grada ukupno su iznosili 521.285 kn.

Poslovni prihodi Društva u 2021. godini od subvencija državnog proračuna iznosili su 960 kuna

Poslovni prihodi Društva od roditelja su iznosili 355.842 kuna

Poslovni prihodi Društva od subvencija općine Dubrava iznosili su 4.680 kuna

**Financijski prihodi *Bilješka br. 3***

Društvo je u 2021. godini ostvarilo financijske prihode u iznosu 303 kn.

## RASHODI

***Bilješka br. 4***

Društvo je u poslovnoj godini 2021. ostvarilo ukupne rashode u visini od 849.238 kn.

**Poslovni rashodi *Bilješka br. 5***

Društvo je u 2021. godini iskazalo poslovne rashode u visini od 829.116 kn.

### Materijalni troškovi

#### Bilješka br. 5a

Materijalni troškovi sastoje se od troškova sirovina i materijala, troškova prodane robe i ostalih vanjskih troškova.

Tijekom poslovne godine materijalni troškovi iznosili su 326.345 kn.

### Troškovi osoblja

#### Bilješka br. 5b

Troškovi osoblja se odnose na troškove neto plaća i nadnica, troškova poreza i doprinosa iz plaća i troškova doprinosa na plaće.

U 2021. godini troškovi osoblja iznosili su 342.967 kn.

### Amortizacija

#### Bilješka br. 5c

U poslovnoj godini trošak amortizacije iznosio je 113.539 kn. Amortizacija je rađena u skladu s računovodstvenim politikama Društva i odlukama uprave Društva.

### Ostali troškovi

#### Bilješka br. 5d

Ostale troškove čine premije osiguranja, bankarske usluge i troškovi platnog prometa, zdravstvene usluge, troškovi prava korištenja, troškovi članarina, troškovi poreza koji ne ovise o dobitku i ostali nematerijalni troškovi poslovanja.

Društvo je u poslovnoj godini imalo ukupno 46.265 kn ostalih troškova.

**Ostali poslovni rashodi *Bilješka br. 5e***

Društvo je u poslovnoj godini imalo ostale poslovne rashode u iznosu 46.265 kn.

### Financijski rashodi

#### Bilješka br. 6

Financijski rashodi se odnose na kamate, tečajne razlike i druge rashode, nerealizirane gubitke (rashode) od financijske imovine, neto vrijednosna usklađenja financijske imovine i ostale financijske rashode.

Društvo je u 2021. godini ostvarilo financijske rashode u iznosu 20.122 kn.

# IV. BILANCA

## AKTIVA

### DUGOTRAJNA IMOVINA

#### Bilješka br. 7

Dugotrajna imovina društva sastoji se od nematerijalne imovine, dugotrajne materijalne imovine, dugotrajne financijske imovine, dugoročnih potraživanja i odgođene porezne imovine.

Dugotrajna imovina na dan izvještavanja iznosila je 425.281 kn.

### Nematerijalna imovina *Bilješka br. 8*

Nematerijalna imovina sastoji se od ulaganja u tuđu imovinu.

Knjigovodstvena vrijednost nematerijalne imovine na dan izvještavanja iznosila je 331.344 kn.

**Materijalna imovina**

***Bilješka br. 9***

Materijalna imovina sastoji se od inventara, računalne opreme, kuhinje i ostalog te igrališta.

Knjigovodstvena vrijednost materijalne imovine na dan sastavljanja financijskih izvještaja iznosila je 93.937 kn.

## KRATKOTRAJNA IMOVINA

### *Bilješka br. 10*

Kratkotrajna imovina društva sastoji se od imovine koja je naplativa unutar roka od godinu dana, a sastoji se od zaliha, potraživanja, kratkotrajne financijske imovine i novca u banci i blagajni. Kratkotrajna imovina na dan izvještavanja iznosila je 131.698 kn.

### Kratkoročna potraživanja *Bilješka br. 11*

Kratkoročna potraživanja sastoje se od potraživanja za isporučenu robu i usluge, potraživanja od zaposlenika i članova poduzetnika, potraživanja od države i drugih institucija i ostalih potraživanja za koja se očekuje da će se pretvoriti u novčani oblik u roku do jedne godine.

Kratkoročna potraživanja na dan izvještavanja iznosila su 4.204 kn.

### Kratkoročna potraživanja za isporučenu robu i usluge

#### Bilješka br. 12

Kratkoročna potraživanja od kupaca za isporučene usluge na dan izvještavanja iznosila su ukupno 3.530 kn.

### Kratkoročna potraživanja od države i drugih institucija

#### Bilješka br. 13

Društvo je na dan izvještavanja imalo kratkoročna potraživanja od države i drugih institucija u iznosu 674 kn.

### Novac u banci i blagajni *Bilješka br. 14*

Na dan izvještavanja iznos novca u banci kojeg čine salda na kunskim i/ili deviznim računima te novac u blagajni iznosio je 127.494 kn.

## PASIVA

### Kapital i rezerve

#### Bilješka br. 15

Prema standardima financijskog izvještavanja kapital i rezerve se sastoje od zadržane dobiti i dobiti tekućeg razdoblja.

Na dan izvještavanja kapital Društva iznosio je 170.480 kn.

### Zadržana dobit ili preneseni gubitak

#### Bilješka br. 16

Stanje zadržane dobiti na dan izvještavanja kao rezultat prijašnjeg poslovanja društva iznosilo je 140.031 kn.

**Dobit ili gubitak poslovne godine *Bilješka br. 17***

Društvo je u poslovnoj godini ostvarilo neto dobit u iznosu 30.449 kn.

### Dugoročne obveze

#### Bilješka br. 18

Dugoročne obveze odnose se na obveze s rokom dospijeća dužim od godinu dana.

Društvo je na dan izvještavanja imalo dugoročne obveze u visini od 336.629 kn.

### Dugoročne obveze prema bankama i drugim financijskim institucijama

#### Bilješka br. 19

Dugoročne obveze prema bankama i drugim financijskim institucijama na dan izvještavanja iznosile su ukupno 336.629 kn.

### Kratkoročne obveze *Bilješka br. 20*

Kratkoročne obveze odnose se na obveze s rokom dospijeća kraćim od godinu dana.

Društvo je na dan izvještavanja imalo kratkoročne obveze u visini od 49.870 kn.

### Kratkoročne obveze za primljenu robu i usluge

***Bilješka br. 21***

Ukupne kratkoročne obveze za primljenu robu i usluge iznosile su 13.867 kn.

### Kratkoročne obveze prema zaposlenicima

#### Bilješka br. 22

Kratkoročne obveze prema zaposlenicima odnose se na obračunate, a neisplaćene neto plaće, naknade i slične obveze.

Kratkoročne obveze prema zaposlenicima na dan izvještavanja iznosile su ukupno 23.980 kn.

### Kratkoročne obveze za poreze, doprinose i slična davanja

#### Bilješka br. 23

Kratkoročne obveze za poreze, doprinose i slična davanja odnose se na obračunate, a neplaćene obveze.

Kratkoročne obveze za poreze, doprinose i slična davanja na dan izvještavanja iznosile su ukupno 12.023 kn.

ODGOJNO – OBRAZOVNI PROCES RADA I SURADNJA SA GRADOM IVANIĆ-GRADOM

Prošla kalendarska godina bila je iznimno izazovna i nepredvidiva radi čestih propisanih mjera samoizolacija zaposlenicima, no u konačnici odradilo se sve planirano. U skladu sa svim mjerama i uputama uspjeli smo ostvariti divne suradnje i podsjetiti se na staro normalno, naravno poštujući sve mjere i upute. Ustanova je početkom pedagoške godine u mjesecu rujnu radi situacije sa Gradom tokom ljetnih mjeseci bila primorana promijeniti uvjete upisa. Roditeljima su prezentirane izmjene na uvodnom roditeljskom sastanku te ponuđeni anexi postojećim ugovorima koji naravno nisu bili dužni potpisati. Nakon vala poskupljenja, pogotovo od početka ove kalendarske godine gdje ćemo za primjer izdvojiti samo račun za plin koji je 300% veći odlučili smo prikloniti se praksi gradskih vrtića te ukinuti umanjenje cijene za svaki izostanak. Novina je da nakon upisa roditelji imaju ugovornu obvezu od minimalno godinu dana, a ispisi su mogući samo i isključivo sa 31. kolovoza, izuzev predškolaca koji imaju opciju i sa 15. lipnja. Svi roditelji u ovoj pedagoškoj godini neovisno o polascima tokom ljetne organizacije rada tokom mjeseca siječnja, veljače, ožujka i travnja dobili su popust od 50% za sve izostanke koji nisu bili opravdani liječničkom potvrdom ili su iznosili manje od 10 radnih dana u kontinuitetu. U slučajevima koji nisu predvidivi, roditelji uvijek mogu predati zahtjev za ispis sa obrazloženjem i popratnom dokumentacijom o čijem ispisu odlučuje upravno vijeće vrtića pa smo tako imali 3 ispisa tokom pedagoške godine (jedno preseljenje u Zagreb krajem listopada, jedan ispis radi čestih pobola uz preporuku liječnika specijalista krajem 2021. godine te jedan ispis odlukom Upravnog vijeća krajem veljače). Uvjeti upisa promijenjeni su isključivo kako bi se stopirali ispisi kod nas i upisi preko veze usred pedagoške godine što nam je remetilo koncept provedbe godišnjeg plana i programa te kroz iskustvo od sada već skoro 8 godina primijetile smo da i djeci smeta ukoliko usred pedagoške godine odrađujemo adaptacije sa novoupisanima. Situacije koje su stvorile napetost i neizvjesnost riješene su u korist roditelja.

U kalendarskoj godini 2021. zaposleno je 6 radnika od čega jedna odlazi radi preseljenja u Austriju. U mjesecu veljači 20 zečića i prelazak 2 djece iz skupine gljivice. U ožujku se upisuje 2 djece u skupinu zečići i jedno dijete prelazi iz gljivica u zečiće. U srpnju i kolovozu upisujemo predškolca čiji su roditelji povratnici iz Njemačke i dijete je u rujnu krenulo u školu. Sa 15. lipnja ispisuje se 6 predškolaca, dok su u kolovozu 2 ispisa. U listopadu imamo iznenadan ispis radi preseljenja u Zagreb, ali i upis ponovo djeteta predškolske dobi s područja općine Križ U studenom upisujemo još jedno dijete predškolske dobi. U jasličkoj skupini imamo iznenadan ispis tokom mjeseca prosinca radi čestih pobola i na preporuku liječnika specijalista, brojimo 13 upisanih.

U pedagoškoj godini 2021./2022. početkom kalendarske 2022. godine imamo upis u siječnju u skupinu zečići čime smo konačno popunili kapacitet ustanove za broj djece koji sufinancira Grad Ivanić-Grad

Kroz ovo razdoblje naglasak je bio na odgoju za humanost od malih nogu kroz mnogobrojne zajedničke humanitarne akcije djece, roditelja i zaposlenika, prisustvovali smo edukativne radionice za odgajatelje i djecu u sklopu projekta Ringišpli- prihvaćanje različitosti kroz igre kao projektni partner, obilježili SMO Dan Afrike i ostvar rili tradiocionalnu suradnju sa udrugom Dijaspora Afrikanaca u Hrvatskoj, sudjelovali u e-twinning projektima kroz likovni izričaj te kroz provođenje kraćeg programa engleskog jezika. Suradnja sa udrugom SM sport te provođenje kraćeg programa sporta u cijeni primarnog programa uz rano učenje engleskog jezika. Obilježili smo Dan planete zemlje kroz naš prvi eko kviz na dan voda i dan planete zemlje te održali našu prvu eko reviju recikliranog materijala. Fašničku povorku i vraćanje ključeva baki Rodi, pidjama party, izlet u ZOO, svečana podjela medalja sportašima, svečana podjela diploma predškolcima nakon odrađenog treninga socijalnih vještina od 8 radionica, svečanost suncokreta po uzoru na waldorfsku školu, javni nastup povodom obilježavanja dana svjesnosti o autizmu na poziv udruge Beata, večer matematike, posjet sv. Nikole, suradnja sa raznim dječjim kazalištima, posjet Muzeju, suradnja sa udrugom Prijatelji baštine, radionica izrade keramike za predškolce…

Kroz ovaj dio želim zahvaliti svim zaposlenicama na trudu i radu koji ulažu kako bi i dalje gradili čvrste temelje i opravdali ukazano povjerenje kako roditelja tako i Grada radi sufinanciranja.

# V. PRIHVAĆANJE I OBJAVA FINANCIJSKIH IZVJEŠTAJA OD STRANE UPRAVE DRUŠTVA

## Objava financijskih izvještaja

Uprava društva je svojom odlukom i ovjerom financijskih izvještaja prihvatila financijske izvještaje za poslovnu godinu i odobrila njihovu objavu.

|  |  |  |
| --- | --- | --- |
| Osoba odgovorna za sastavljanje bilješki: | Ravnatelj: |  |
| GORDANA BELAK  *BELAK-KECERIN d.o.o.* | MAJA RODIĆ ŠKONDRO |  |

*Savska 48, Ivanić Grad*